
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 920 


27 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση της 3322.1/2/2000 απόφασης της Λιμενικής 
Αρχής Πατρών περί παράτασης απόφασης ισχύο- 
ντος ναύλου επιβατών και οχημάτων Πορθμειακής 

Γραμμής Ρίου - Αντιρρίου. 1 

Τροποποίηση Ο.Ε.Υ. του Δήμου Μακρυχωρίου. 2 

Τροποποίηση Ο.Ε.Υ. του Δήμου Ευρυμενών. 3 

Σύσταση αμιγούς επιχείρησης στο Δήμο Γουμένισσας 
Ν. Κιλκίς με την επωνυμία «Αμιγής Δημοτική Επιχεί¬ 
ρηση Πολύπλευρης Ανάπτυξης Γ ουμένισσας». 4 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΗΡΑΚΛΕΙΑΣ» του Νο¬ 
μού Σερρών. 5 

Επέκταση της περιοχής αρμοδιότητας της Δημοτικής 
Επιχείρησης Ύδρευσης - Αποχέτευσης Δήμου 

Σερρών Ν. Σερρών. 6 

Διάλυση αμιγούς επιχείρησης με την επωνυμία «Αμι¬ 
γής Επιχείρηση Τουριστικής - Πολιτιστικής - Κοινω¬ 
νικής & Οικονομικής Ανάπτυξης Μανδρών Ν. Κιλ¬ 
κίς» . 7 

Τροποποίηση συστατικής πράξης στο Ν. Πέλλας με 
την επωνυμία «Κοινοτική Βιβλιοθήκη Νέας Πέλλης» 8 
Καταφύγιο άγριας ζωής δάσους Δήμου Νάουσας και 
δασών Σελίου Τσανακτσή - Γιαννακοχωρίου. 9 


ΑΠΟΦΑΣΕΙ Σ 

Αριθ. 8993 (1) 

Έγκριση της 3322.1/2/2000 απόφασης της Λιμενικής Αρ¬ 
χής Πατρών περί παράτασης απόφασης ισχύοντος 
ναύλου επιβατών και οχημάτων Πορθμειακής Γ ραμ¬ 
μής Ρίου - Αντιρρίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Σύμφωνα με: 

1. Τις διατάξεις του άρθρου 178παρ. 2 του Ν.Δ. 107/73 
(ΦΕΚ261 Α'), περί κώδικοςΔημοσίου Ναυτικού Δικαίου. 

2. Τις διατάξεις του Π.Δ. 338/83 (ΦΕΚ199 Α'/18.9.93). 


3. Το άρθρο 29α του Ν. 1558/85 που προστέθηκε με το 
άρθρο 27 Ν. 2081/92. 

4. Την αριθ. 3111.28/5-2000 απόφαση του Υπ. Εμπορι¬ 
κής Ναυτιλίας. 

5. Την αριθ. 3322.1/2/2000, 31.5.2000 απόφαση της Λι¬ 
μενικής Αρχής Πατρών. 

6. Την αριθ. 3726/10.3.2000 προηγούμενη απόφασή 
μας. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

8. Τις διατάξεις του Ν. 2503/97 για τη Διοίκηση κ.λπ.της 
Περιφέρειας, αποφασίζουμε: 

α) Εγκρίνουμε τη συνημμένη αριθ. 3322.1/2/2000, 
31.5.2000 απόφαση της Λιμενικής Αρχής Πατρών, με την 
οποία παρατείνεται η απόφαση 3322.1/1/99 ισχύοντος 
ναυλολογίου της Πορθμειακής Γ ραμμής Ρίου - Αντιρρίου, 
των επιβατών και οχημάτων μέχρι 31.12.2000. 

β) Η ισχύς της παρούσας αρχίζει από της δημοσίευσής 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 20 Ιουνίου 2000 

Ο Γ ενικός Γ ραμματέας 
ΝΙΚΟΣ ΜΠΕΛΙΒΑΝΗΣ 


Παράταση απόφασης ισχύοντος ναύλου επιβατών και 
οχημάτων πορθμειακής γραμμής Ρίου - Αντιρρίου. 

Ο ΚΕΝΤΡΙΚΟΣ ΛΙΜΕΝΑΡΧΗΣ 

Έχοντας υπόψη: 

1. Τις διατάξεις του άρθρου 178 παρ. 2 του Ν.Δ. 
187/1973 (ΦΕΚ 261Α/73) «περί Κώδικος Δημοσίου Ναυτι¬ 
κού Δικαίου (Κ.Δ.Ν.Δ.)». 

2. Το Π.Δ. 338/83 (ΦΕΚ 119Α/8.9.83). 

3. Το άρθρο 29Ατου Ν. 1558/85 που προστέθηκε με το 
άρθρο 27 Ν. 2081 /92 και το γεγονός ότι από τις διατάξεις 
της απόφασης αυτής δεν προκαλείται δαπάνη σε βάρος 
του Κρατικού προϋπολογισμού. 

4. Τις διατάξεις του Ν. 503/97 (ΦΕΚ 107Α/30.5.97) «περί 
Διοίκησης, Οργάνωσης και Στελέχωσης των Περιφερειών 
κ.λπ.». 

5. Την αριθ. 1321.1 -Β/02/98/12.5.98 απόφαση Υ.Ε.Ν. 

6. Την αριθ. 281510/2.2000 απόφαση Υ.Ε.Ν. 

7. Την αριθ. 3111.28/5-2000 απόφαση Υ.Ε.Ν., αποφασί¬ 
ζουμε: 

Παρατείνουμε την αριθ. 3222.1/01/99 απόφαση ναυλο¬ 
λογίου επιβατών και οχημάτων της πορθμειακής γραμ¬ 
μής Ρίου - Αντιρρίου μέχρι 31.12.2000. 

Πάτρα, 31 Μάί'ου 2000 

Ο Κεντρικός Λιμενάρχης κ.α.α. 

Πλωτάρχης Λ.Σ. ΙΩΑΝΝΗΣ ΑΔΑΜ 

-♦- 

Αριθ.Οικ. 11639 (2) 

Τροποποίηση Ο.Ε.Υ. του Δήμου Μακρυχωρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Των άρθρων 6 και 9 του Ν. 2503/97. 

β) Του άρθρου 8 του Ν. 2307/95. 

2. Την 15/2000 γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. που διατυπώθηκε στο 4/2000 
πρακτικό του. 

3. Την 112/1999 απόφαση του Δημοτικού Συμβουλίου 
Μακρυχωρίου «Περίτροποποίησης του Ο.Ε.Υ. του», απο¬ 
φασίζουμε: 

Εγκρίνουμε την 112/1999 απόφαση του Δ.Σ. Μακρυχω¬ 
ρίου με την οποία τροποποιείται ο Ο.Ε.Υ. του Δήμου ως 
εξής: 

Στην κατηγορία ΤΕ ο κλάδος ΤΕ17 περιλαμβάνει δύο (2) 
θέσεις. 

Κατά τα λοιπά ισχύει η 7978/14.5.99 απόφασή μας που 
δημοσιεύθηκε στο 1199/15.6.1999 (ΦΕΚ τεύχος Β'). 

Από τις διατάξεις αυτής της απόφασης δενπροκαλείται 
δαπάνη σε βάρος του προϋπολογισμού του Δήμου Μα¬ 
κρυχωρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 3 Ιουλίου 2000 
Με εντολή Γενικού Γραμματέα Περιφέρειας 
Ο Διευθυντής κ.α.α. 

Ζ. ΛΙΟΥΠΑΣ 

-♦- 

Αριθ. 11464 (3) 

Τροποποίηση Ο.Ε.Υ. του Δήμου Ευρυμενών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Των άρθρων 6 και 9 του Ν. 2503/97. 

β) Του άρθρου 8 του Ν. 2307/95. 

2. Την 12/2000 γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α., που διατυπώθηκε στο 4/2000 
πρακτικό του. 

3. Την 21/2000 απόφαση του Δημοτικού Συμβουλίου 
Ευρυμενών «Περίτροποποίησηςτου Ο.Ε.Υ.του», αποφα¬ 
σίζουμε: 

Εγκρίνουμε την 21/2000 απόφαση του Δ.Σ. Ευρυμενών 
με την οποία τροποποιείται ο Ο.Ε.Υ. του Δήμου ως εξής: 

Στο άρθρο 4 του Ο.Ε.Υ. που δημοσιεύθηκε στο ΦΕΚ 
1036/3.6.99 (τεύχος Β') αντικαθίσταται η λέξη «Ελλείψει» 
με το διαζευκτικό «ή». 


Κατά τα λοιπά ισχύει η 7772/10.5.99 απόφασή μας. 

Από τις διατάξεις αυτής της απόφασης δεν προκαλείται 
δαπάνη σε βάρος τουπροϋπολογισμού του Δήμου Ευρυ¬ 
μενών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 3 Ιουλίου 2000 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Ζ. ΛΙΟΥΠΑΣ 

-*- 

Αριθ. 3255 (4) 

Σύσταση αμιγούς επιχείρησης στο Δήμο Γουμένισσας Ν. 
Κιλκίς με την επωνυμία «Αμιγής Δημοτική Επιχείρηση 
Πολύπλευρης Ανάπτυξης Γ ουμένισσας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 έως 284 του Π.Δ. 
410/1995 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.4.1984 που δημοσιεύθηκε στο 244/19.4.84 ΦΕΚ 
τεύχος Β’. 

3. Την 47/2000 απόφαση του Δημοτικού Συμβουλίου 
Γ ουμένισσας για σύσταση επιχείρησης με την επωνυμία 
«ΑΜΙΓΗΣ ΔΗΜΟΤΙΚΗ ΕΠΙΧΕΙΡΗΣΗ ΠΟΛΥΠΛΕΥΡΗΣ ΑΝΑ¬ 
ΠΤΥΞΗΣ ΓΟΥΜΕΝΙΣΣΑΣ». 

4. Τις διατάξειςτου Ν. 2503/97. 

5. Την 2707/7.6.2000 έκθεση αξιολόγησης της οικονο¬ 
μοτεχνικής μελέτης της επιχείρησης από τον Προϊστάμε¬ 
νο της ΤΥΔΚ, αποφασίζουμε: 

Συνιστούμε στο Δήμο Γουμένισσας του Ν. Κιλκίς, επι¬ 
χείρηση με την επωνυμία «ΑΜΙΓΗΣ ΔΗΜΟΤΙΚΗ ΕΠΙΧΕΙ¬ 
ΡΗΣΗ ΠΟΛΥΠΛΕΥΡΗΣ ΑΝΑΠΤΥΞΗΣ ΓΟΥΜΕΝΙΣΣΑΣ». 

1. Σκοπός της παραπάνω Επιχείρησης είναι: 

• Η συμβολή στην πολιτιστική, τουριστική και οικονομι¬ 
κή ανάπτυξη του Δήμου Γ ουμένισσας. 

• Η διαχείριση - συντήρηση καιπροστασίατωνφυσικών 
πόρων στα πλαίσια της διαχείρισης των φυσικών πόρων 
εντάσσεται και η αξιοποίηση της τεχνολογίας με την εκ¬ 
μετάλλευση και.χρήση αιολικής ενέργειας. 

• Η εκτέλεση λειτουργία και συντήρηση έργων και ερ¬ 
γασιών. 

• Η παραγωγή αγαθών και η παροχή υπηρεσιών για 
εξυπηρέτηση των κατοίκων του Δήμου Γ ουμένισσας. 

• Η οργάνωση και η προβολή των τοπικών υποθέσεων. 

• Η εκπόνηση μελετών και ερευνών. 

• Η ανάπτυξη δραστηριοτήτων για πραγματοποίηση 
εσόδων. 

• Η υλοποίηση προγραμμάτων της ΕΈ. 

• Η οργάνωση και λειτουργία βρεφονηπιακών σταθ¬ 
μών. 

• Η συντήρηση των έργων υποδομής (οδοποιίας, απο¬ 
κατάσταση ασφάλτου, διαγραμμίσεις κ.λ.π. ύδρευση, 
αποκατάσταση διαρροών, έλεγχος αντλιοστασίων, καθα¬ 
ριότητας Νεκροταφείων, πρασίνου πάρκων κ.λ.π. 

• Η συντήρηση των σχολείων (βαφές, καθαριότητα κ.λ.π.). 

• Η ανακύκλωση απορριμμάτων. 

• Η οργάνωση Δημοτικών Σχολών Αγιογραφίας, μουσι¬ 
κής, γλυπτικής κ.λ.π. 

• Η αποκομιδή και μεταφορά οικιακών λυμάτων με βυ¬ 
τιοφόρο όχημα. 

• Η οικονομική ωφέλεια από επιχορηγούμενα προ¬ 
γράμματα του Ο.Α.Ε.Δ. 

• Η οργάνωση και λειτουργία Δημοτικού Πολιτιστικού - 
Πνευματικού Κέντρου. 

• Η ανάπτυξη πνευματικών και πολιτιστικών δραστη¬ 
ριοτήτων, δηλαδή: 

Η δημιουργία, εμπλουτισμός και λειτουργία δανειστι¬ 
κής βιβλιοθήκης. 

Η διοργάνωση ενημερωτικών και επιστημονικών διαλέ¬ 
ξεων ανοιχτών στο κοινό (ανοιχτό πανεπιστήμιο). 

Η σύσταση, οργάνωση και λειτουργία φιλαρμονικής - 
δημιουργία ωδείου (ενόργανη, ρυθμική, φωνητική μουσι¬ 
κή και χορωδία) καθώς και η διδασκαλία μουσικής ενόρ¬ 
γανης και χορωδιακής, χορού θεάτρου. 

Η διοργάνωση διαλέξεων, θεατρικών παραστάσεων και 
κινηματογραφικών προβολών. 

Ο εντοπισμός, η προώθηση και προβολή της τοπικής 
καλλιτεχνικής δημιουργίας. 

Ο εντοπισμός, η συλλογή και διαφύλαξη του λαογραφι- 
κού υλικού του Δήμου. 

Η συνεργασία και ο συντονισμός των πολιτιστικών λαο- 
γραφικών και αθλητικών συλλόγων του Δήμου. 

Η ευαισθητοποίηση των δημοτών για την αξία του αθλη¬ 
τισμού δηλαδή: 

- διεξαγωγή αθλητικών εκδηλώσεων με τελετές βρα¬ 
βεύσεις αθλητικών σωματείων - παραγόντων κ.λ.π. 

- διοργάνωση αθλητικών συνεδρίων, ομιλιών, προβολή 
αθλητικών ταινιών κ.λ.π. 

- διοργάνωση προγραμμάτων μαζικού αθλητισμού. 

Η οργάνωση και λειτουργία γραφείου τύπου και η μέρι¬ 
μνα για την έκδοση μηνιαίας ή εποχιακής εφημερίδας ή 
άλλου εντύπου ή ηλεκτρονικού υλικού και καθιέρωση με 
αυτόν ή άλλο πρόσφορο τρόπο επικοινωνίας με τους κα¬ 
τοίκους και τους απόδημους δημότες καθώς και ενημέ¬ 
ρωση αυτών. Ο σχεδιασμός, οργάνωση και λειτουργία κέ¬ 
ντρου φύλαξης, ψυχαγωγίας, εκπαίδευσης και γενικότε¬ 
ρης απασχόλησης βρεφών, νηπίων και παιδιών 
προσχολικής και σχολικής ηλικίας. Ο σχεδιασμός οργά¬ 
νωση και λειτουργία Τράπεζας αίματος, κέντρου ιατρικής 
πρόληψης και αντιμετώπισης, καθώς και πρόνοιας, ψυχα¬ 
γωγίας, εκπαίδευσης και γενικότερης υποστήριξης ηλι¬ 
κιωμένων (ΚΑΠΗ), ατόμων με ειδικές ανάγκες, παλιννο- 
στούντων και γενικά ατόμων κοινωνικά αποκλεισμένων. 

• Η διενέργεια των απαραίτητων διαδικασιών για τη δη¬ 
μιουργία και στην μετέπειτα τουριστική αξιοποίηση ανα- 
ψυκτηρίων, χώρων αναψυχής και πρασίνου, με στόχο πά¬ 
ντοτε τη γενικότερη προστασία του φυσικού περιβάλλο¬ 
ντος, καθώς και για τη δημιουργία βοτανικού ή 
ζωολογικού κήπου. 

• Η μείωση της ανεργίας με ανάλογη εφαρμογή προ¬ 
γραμμάτων και πρόσληψη ανέργων για φύλαξη παιδιών, 
φροντίδα ηλικιωμένων, φύλαξη και επιστασία σχολικών 
κτιρίων, στελέχωση γυμναστηρίων κ.λ.π. 

• Η σύσταση και λειτουργία, χωρίς προηγούμενη αλλα¬ 
γή της συστατικής πράξης της επιχείρησης, για εκμετάλ¬ 
λευση αδρανών υλικών σε οποιαδήποτε χρονική στιγμή 
είναι δυνατόν. 

2. Η διάρκεια της επιχείρησης είναι 40 χρόνια από την 
δημοσίευση της απόφασης στην Εφημερίδα της Κυβερ- 
νήσεως. 


3. Έδρα της Επιχείρησης είναι ο Δήμος Γουμένισσας 
του Ν. Κιλκίς. 

4. Η επιχείρηση διοικείται από πενταμελές (5) Διοικητι¬ 
κό Συμβούλιο που τα μέλη του ορίζονται μαζί με τους ανα¬ 
πληρωτές από το Δημοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Δήμου Γουμένισσας, εκ των 
οποίων ένα (1) μέλος προέρχεται από την μειοψηφία και 
δύο κάτοικοι δημότες του Δήμου Γ ουμένισσας που έχουν 
πείρα ή γνώσεις σχετικές με το αντικείμενο της επιχείρη¬ 
σης. Ο Πρόεδρος και ο Αντιπρόεδρος του Διοικητικού 
Συμβουλίου εκλέγονται από το Δημοτικό Συμβούλιο 
όπως ορίζει ο Νόμος. 

5. Ο Δήμος Γουμένισσας παραχωρεί κατά χρήση στην 
επιχείρηση τους χώρους που θα στεγάζονται τα διάφορα 
τμήματατης επιχείρησης και μέρος του εξοπλισμού όπως 
περιγράφεται στη μελέτη. 

6. Ο Δήμος Γουμένισσας διαθέτει στην επιχείρηση ως 
αρχικό κεφάλαιο το ποσό των 2.000.000 δρχ. 

7. Πόροι της επιχείρησης είναι τα έσοδα της από τις 
υπηρεσίες και δραστηριότητες της, καθώς και πρόσοδοι 
από δάνεια, κληρονομιές,εισφορές, δωρεές και λοιπές 
επιχορηγήσεις. 

8. Η επιχείρηση διαλύεται: 

• Με απόφαση του Δημοτικού Συμβουλίου με απόλυτη 
πλειοψηφία των μελών του και απόφαση του Γενικού 
Γ ραμματέα. 

• Όταν λήξη χωρίς να παραταθεί η διάρκεια της επιχεί¬ 
ρησης. 

• Σε περίπτωση πτώχευσης της επιχείρησης. 

9. Τη διάλυση της επιχείρησης ακολουθεί η εκκαθάρι¬ 
ση, εκτός από την περίπτωση πτώχευσης και η εκκαθάρι¬ 
ση γίνεται από εκκαθαριστές που ορίζει το Δημοτικό Συμ¬ 
βούλιο. Στην εκκαθάριση διεκπεραιώνονται οι εκκρεμείς 
υποθέσεις εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της επιχείρησης. 

10. Κάλυψη δαπάνης: 

Με την απόφαση αυτή προκαλείται δαπάνη σε βάρος 
του Δήμου Γουμένισσας ύψους 2.000.000 δρχ. για την 
οποία έχει γραφεί πίστωση στον προϋπολογισμό οικονο¬ 
μικού έτους 2.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 16 Ιουνίου 2000 

Ο Γ ενικός Γ ραμματέας Περιφέρειας 
ΒΑΣΙΛΕΙΟΣ ΒΑΛΑΣΟ Π ΟΥΔΟΣ 

- ♦ - 

Αριθ. 7484 (5) 

Σύσταση ενιαίας επιχείρησης ύδρευσης - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΗΡΑΚΛΕΙΑΣ» του Νομού 
Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1 παρ.3Ν. 1069/1980 (ΦΕΚ 
Α’ 191/1980). 

2. Τις διατάξεις του άρθρου 6παρ. 1 του Ν. 2307/1995 
(ΦΕΚ Α113/1995). 

3. Τις διατάξεις του άρθρου 1 παρ. 1 του Ν. 2647/98 
(ΦΕΚΑ’ 237/1998). 

4. Την αριθ. 95/2000 απόφαση του Δημοτικού Συμβου¬ 
λίου Ηράκλειας. 

5. Την με αριθμό 25027/1984 απόφαση του Υπουργού 
Εσωτερικών (ΦΕΚ Β’ 244/1984). 

6. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού του Δήμου Ηράκλειας το ύψος του οποίας ανέρ¬ 
χεται για το έτος 2000 στο ποσό των 20.000.000 δρχ. Το 
εν λόγω ποσό θα εγγράφει στον προϋπολογισμό του Δή¬ 
μου με αναμόρφωση. Για τα επόμενα έτη δεν προκαλείται 
δαπάνη σε βάρος του προϋπολογισμού του Δήμου ηρά¬ 
κλειας, αποφασίζουμε: 

ΣΥΣΤΑΣΗ 

Εγκρίνεται η αριθ. 95/2000 απόφαση του Δημοτικού 
Συμβουλίου Ηράκλειας του Νομού Σερρών η οποία αφο¬ 
ρά στη σύσταση στον ομώνυμο Δήμο ενιαίας επιχείρησης 
ύδρευσης - αποχέτευσης που έχει ως εξής: 

1. Συνιστάται στο Δήμο Ηράκλειας του Νομού Σερρών 
ενιαία επιχείρηση ύδρευσης και αποχέτευσης με την επω¬ 
νυμία «Δημοτική Επιχείρηση Ύδρευσης και Αποχέτευσης 
Ηράκλειας» (άρθρο 1 παρ. 1 Ν. 1069/1980). 

2. Η Δημοτική επιχείρηση Ύδρευσης και Αποχέτευσης 
είναι νομικό πρόσωπο Ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότηταςτης καθώς καιτις πηγές χρηματοδότησής της 
από τις διατάξεις του Ν. 1069/1980. Για τα λοιπά θέματα 
εφαρμόζονται οι διατάξεις του Π.Δ. 410/1995 και οι κανό¬ 
νες της ιδιωτικής οικονομίας (άρθρο 1 παρ. 3 Ν. 
1069/1980). 

3. Έδρα της επιχείρησης είναι η πόλη της Ηράκλειας, 
έδρα του Δήμου (άρθρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Ηράκλειας (άρθρο 1 παρ. 3 
άρθρο 2 παρ. 2 Ν. 1069/1980). 

5. Η σύσταση της επιχείρησης δικαιολογείται γιατί: 

α) με τη σύσταση αυτής σύμφωνα με τις διατάξεις του 
Ν. 1069/1980 που έχει διοικητική και οικονομική αυτοτέ¬ 
λεια και ευελιξία, αντιμετωπίζεται ριζικά, μεθοδικά και μα¬ 
κροχρόνια όλο το κύκλωμα ύδρευσης και αποχέτευσης 
των πόλεων και με την εκτέλεση και λειτουργία των συνα¬ 
φών έργων ύδρευσης και αποχέτευσης και 

β) εξασφαλίζεται η χρηματοδότηση των έργων αυτών 
από το πρόγραμμα Δημοσίων Επενδύσεων, από δανειο¬ 
δότηση και από ίδιους πόρους που προβλέπονται υπέρ 
της επιχείρησης από το Ν. 1069/1980. 

6. Τρόπος εκμετάλλευσης των έργων και υπηρεσιών: 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 καιτους κανονισμούς που θα συνταχθούν σύμ¬ 
φωνα με τις διατάξεις του νόμου τούτου. 

7. Περιουσία της επιχείρησης: 

Στην περιουσία της επιχείρησης ανήκουν τα έργα ύδρευ¬ 
σης και αποχέτευσης της περιοχής αρμοδιότητας της επι¬ 
χείρησης τα οποία εκτελέσθηκαν ή θα εκτελεσθούν με βά¬ 
ση τις μελέτες που εγκρίθηκαν ή θα εγκριθούν, όλοι οι υπό¬ 
νομοι που υπάρχουν και οι εγκαταστάσεις ύδρευσης και 
αποχέτευσης ακαθάρτων και όμβριων υδάτων, όλοι οι υπό¬ 
νομοι ή ανοικτοί αγωγοί που εκβάλλουν άμεσα ή έμμεσα 
στο δίκτυο καθώς επίσης και οι μονάδες επεξεργασίας πό¬ 
σιμου ύδατος και υγρών αποβλήτων. 


8. Κεφάλαιο κίνησης: 

Ως κεφάλαιο κίνησης ορίζεται το ποσό των 20.000.000 
δρχ. που θα καλυφθεί από το Δήμο. 

9. 'Εσοδα της επιχείρησης είναι αυτά τα οποία θεσπίζο¬ 
νται από τις διατάξεις του Ν. 1069/80 άρθρο 10 έως και 16 
και 27 και 28, δηλαδή: 

α) Το ειδικό τέλος για τη μελέτη κατασκευή και επέκτα¬ 
ση των έργων ύδρευσης και αποχέτευσης, για μια δεκαε¬ 
τία από της 1ης Ιανουάριου του επομένου έτους από την 
επέκταση της περιοχής αρμοδιότητας της επιχείρησης, 
που υπολογίζεται σε ποσοστό 80% επί της αξίας του ύδα¬ 
τος που καταναλίσκεται (άρθρο 11 Ν. 1069/1980). 

β) Δωρεά επιχορήγηση από το πρόγραμμα δημοσίων 
επενδύσεων σε ποσοστό 35% επί των δαπανών μελετών 
και κατασκευών των κάθε φύσεως έργων ύδρευσης και 
αποχέτευσης αρμοδιότητας της επιχείρησης (άρθρο 13 
Ν. 1069/80). 

γ) Το τέλος σύνδεσης μετά του δικτύου της αποχέτευ¬ 
σης (άρθρο 10 παρ. 1 εδαφ. γ’ Ν. 1069/80). 

δ) Η δαπάνη διακλάδωσης και σύνδεσης 
προς τον αγωγό της ύδρευσης και της αποχέτευσης (άρ¬ 
θρο ΙΟπαρ.1 εδαφ. δ’ και άρθρο 15 Ν. 1069/80). 

ε) Το τέλος σύνδεσης μετά του δικτύου της ύδρευσης 
(άρθρο 10 παρ. 1 εδαφ. δ' και άρθρο ε' Ν. 1069/80). 

στ) Το τέλος χρήσεως υπονόμων (άρθρο 10 παρ. 1 
εδαφ.στ'Ν. 1069/80). 

ζ) Η αξία ύδατος που καταναλώνεται (άρθρο 10 παρ. 1 
εδαφ. ζ' Ν. 1069/80). 

η) Η εγγύηση χρήσεως του υδρομετρητή (άρθρο 10 
παρ. 1 εδαφ. η'Ν. 1069/1980). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης και αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδαφ. θ' Ν. 
1069/80). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο ΙΟπαρ. 1 εδαφ. ι'Ν. 1069/80). 

ια) Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδάφ. ιβ' Ν. 1069/80). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδαφ. ιγ'και άρθρο 14 Ν. 1069/80). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδος. 

ιδ) Κάθε έσοδο που τυχόν θα προβλεφθεί σε νεότερο 
νόμο που αντικαθιστά ή τροποποιείτο Ν. 1069/1980. 

10. Η επιχείρηση διοικείται από Διοικητικό Συμβούλιο που 
αποτελείται από επτά (7) μέλη τα οποία ορίζονται μαζί με 
τους αναπληρωτές τους από το Δημοτικό Συμβούλιο. 

Από τα μέλη αυτά: 

α) Τέσσερις (4) είναι αιρετοί εκπρόσωποι του Δήμου εκ 
των οποίων το ένα (1) προέρχεται από τη μειοψηφία. 

β) Ένας (1) είναι εκπρόσωπος του κοινωνικού φορέα 
της περιοχής. 

γ) Δύο (2) είναι δημότες ή κάτοικοιτου Δήμου που έχουν 
πείρα ή γνώσεις σχετικές με το αντικείμενο της Επιχείρη¬ 
σης και 

δ) Ένας (1) εκπρόσωπος των εργαζομένων στην επιχεί¬ 
ρηση όταν η επιχείρηση αποσχολεί περισσότερους από 
είκοσι εργαζόμενους. Στην περίπιωση αυτή μειώνεται κα¬ 
τά ένας (1) ο αριθμός των δημοτών ή κατοίκων. 

Οι εκπρόσωποι του κοινωνικού φορέα και των εργαζό¬ 
μενων ορίζονται από τους οικείους φορείς. 

Η θητεία του Διοικητικού Συμβουλίου ακολουθεί τη θη- 

τεία του δημοτικού συμβουλίου και λήγει μόλις εγκατα¬ 
σταθούν τα νέα μέλη. 

11.0 Πρόεδρος του Διοικητικού Συμβουλίου εκπροσω¬ 
πεί την επιχείρηση σε όλες τις σχέσεις, δικαστικές ή εξώ- 
δικες και σε περίπτωση απουσίας ή κωλύματος αυτού, ο 
Αντιπρόεδρος (άρθρο 5 παρ. 4 Ν. 1069/80 και άρθρο 207 
Ν. 1065/80). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 27 Ιουνίου 2000 

Ο Γενικός Γραμματέας Περιφέρειας 
ΒΑΣ. ΒΑΛΑΣΟ Π ΟΥΔΟΣ 

-♦- 

Αριθ. 7980 (6) 

Επέκταση της περιοχής αρμοδιότητας της Δημοτικής 
Επιχείρησης Ύδρευσης - Αποχέτευσης Δήμου Σερ¬ 
ρών Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 1 του Ν. 1069/1980. 

2. Τις διατάξεις του άρθρου 6 παρ. 1 του Ν. 2307/1995. 

3. Τις διατάξεις του άρθρου 1 παρ. 1 του Ν. 2647/1998. 

4. Το αριθ. 503/1991 (ΦΕΚ/Α/82/1991) περί συστάσεως 
στο Δήμο Σερρών Ενιαίας Δημοτικής Επιχείρησης με την 
επωνυμία «Δημοτική Επιχείρηση Ύδρευσης - Αποχέτευ¬ 
σης Δήμου Σερρών» όπως τροποποιήθηκε με την αριθ. 
2387/17.3.1999 απόφασή μας. 

5. Την αρίθ. 306/2000 απόφαση του Δημοτικού Συμβου¬ 
λίου Σερρών περί επέκτασης της περιοχής αρμοδιότητας 
της ανωτέρω επιχείρησης. 

6. Τη συνημμένη οικονομοτεχνική μελέτη. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Δήμου Σερρών, αποφασίζουμε: 

1. Εγκρίνουμε την αριθ, 306/2000 απόφαση του Δημοτι¬ 
κού Συμβουλίου Σερρών. 

2. Συμπληρώνουμε το Π.Δ. 503/1991 ως προς το άρθρο 4 
αυτού και επεκτείνουμε την περιοχή αρμοδιότητας της Δη¬ 
μοτικής Επιχείρησης Ύδρευσης - ΑποχέτευσηςΔήμου Σερ¬ 
ρών και στα Δ.Δ. Ελαιώνας, Επταμύλων και Οινούσσας. 

3. Κατά τα λοιπά ισχύει το Π.Δ. 503/1991 όπως τροπο¬ 
ποιήθηκε με την αριθ. 2387/17.3.1999 απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 27 Ιουνίου 2000 

Ο Γ ενικός Γ ραμματέας Περιφέρειας 
ΒΑΣ. ΒΑΛΑΣΟ Π ΟΥΔΟΣ 

-♦- 

Αριθ. 2990 (7) 

Διάλυση αμιγούς επιχείρησης με την επωνυμία «Αμιγής 
Επιχείρηση Τουριστικής - Πολιτιστικής - Κοινωνικής & 
Οικονομικής Ανάπτυξης Μανδρών Ν. Κιλκίς». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 έως 284 του Π.Δ. 
410/1995 (Δημοτικός και Κοινοτικός Κώδικας). 


2. Την απόφαση του Υπουργού Εσωτερικών με αριθμό 
25027/9.4.1984 που δημοσιεύθηκε στο 244/19.4.84 ΦΕΚ 
τεύχος Β’. 

3. Τις διατάξεις του Ν. 2503/97. 

4. Την 27/1996 απόφαση του Κ.Σ. της τέως Κοιν. Μαν¬ 
δρών για σύσταση της επιχείρησης η οποία δημοσιεύθη¬ 
κε στο ΦΕΚ 927/9.10.1996 τεύχος Α’. 

5. Την 88/2000 απόφαση του Δημοτικού Συμβουλίου 
Δήμου Γαλλικού για διάλυση επιχείρησης με την επωνυ¬ 
μία «Αμιγής Επιχείρηση Τουριστικής - Πολιτιστικής - Κοι¬ 
νωνικής & Οικονομικής Ανάπτυξης Μανδρών - Ν. Κιλκίς» 
επειδή στο Δήμο Γ αλλικού όπου ανήκει η τέως Κοινότητα 
Μανδρών, λειτουργεί παρεμφερή ς επιχείρηση. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του οικείου ΟΤΑ, 
αποφασίζουμε: 

Τη διάλυση της επιχείρηση με την επωνυμία «Αμιγής 
Επιχείρηση Τουριστικής - Πολιτιστικής - Κοινωνικής & Οι¬ 
κονομικής Ανάπτυξης Μανδρών - Ν. Κιλκίς». 

Η εν λόγω επιχείρηση δεν έχει περιουσιακά στοιχεία και 
δεν υφίσταται λόγος εκκαθάρισης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 26 Ιουνίου 2000 

Ο Γ ενικός Γ ραμματέας Περιφέρειας 
ΒΑΣΙΛΕΙΟΣ ΒΑΛΑΣΟΠΟΥΛΟΣ 

-♦- 

Αριθ. 4377 (8) 

Τροποποίηση συστατικής πράξης στο Ν. Πέλλας με την 
επωνυμία «Κοινοτική Βιβλιοθήκη Νέας Πέλλης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277-284 και 291 του 
Π .Δ/τος 410/95 (Δ. Κ. Κ.). 

2. Τις διατάξεις του Ν. 2503/97 (ΦΕΚ 107/τ.Α’ /30.5.97) 
«Διοίκηση, οργάνωση, στελέχωσητης Περιφέρειας, ρύθ¬ 
μιση διατάξεων για την Τοπική Αυτοδιοίκηση και άλλες 
διατάξεις». 

3. Τις διατάξεις του άρθρου 16 του Ν. 2539/97 «Συ¬ 
γκρότηση Πρωτοβάθμιας Τοπικής Αυτ/σης». 

4. Το Β.Δ/γμα υπ’ αριθ. 171/10.3.1961, (ΦΕΚ 52/τ. Α7 
18.3.1961) Περί συστάσεως εν τη Κοινότητι Νέας Πέλλης 
- Ν.Πέλλης ιδίου Νομικού Προσώπου υπό το όνομα « Κοι¬ 
νοτική Βιβλιοθήκη Νέας Πέλλης». 

5. Το Β.Δ/γμα υπ’ αριθ. 182/31.3.1964 (ΦΕΚ 64/τ.Α’/ 
23.4.1964) «Περί συμπληρώσεως του οργάνου διοικήσε- 
ως του Νομικού Προσώπου Κοινοτική Βιβλιοθήκη Νέας 
Πέλλης». 

6. Την αριθμ. 31/2000 απόφαση του Δ.Σ. Δήμου περί 
τροποποίησης της συστατικής πράξης της «Κοινοτικής 
Βιβλιοθήκης Νέας Πέλλης», ωςπροςτην ονομασία της σε 
«Δημοτική Βιβλιοθήκη Δημοτικού Διαμερίσματος Νέας 
Πέλλας». 

7. Τις διατάξεις του άρθρου 27 του Ν. 2081/92 (ΦΕΚ 
154/Δ’) «Αναφορικά με τον έλεγχο δαπανών που προκα- 
λούν οι κανονιστικές πράξεις», αποφασίζουμε: 

Μετονομάζουμε την «Κοινοτική Βιβλιοθήκη Νέας Πέλ¬ 
λης», που συστάθηκε με το με το Β.Δ/γμα αριθ. 171/ 
10.3.1961 (ΦΕΚ 52/τ.Α’/18.3.1961) το οποίο τροποποιή- 

θηκε με το όμοιο αριθ, 182/31.3.1964 (ΦΕΚ 64/τ.Α'/ 
23.4.1964) «Περί συμπληρώσεως του οργάνου διοικήσε- 
ωςτου Νομικού Προσώπου «Κοινοτική Βιβλιοθήκη Νέας 
Πέλλης», σε «Βιβλιοθήκη Δημοτικού Διαμερίσματος Νέας 
Πέλλας». 

Όπου στη συστατική πράξη της ανωτέρω βιβλιοθήκης 
αναφέρεται «Κοινότητα», «Κοινοτική», «Κοινοτικό», «Κοι¬ 
νοτικού», «Πρόεδρος Κοινότητας», στο εξής θα νοείται 
«Δήμος», «Δημοτική», «Δημοτικό», «Δημοτικού», «Δήμαρ- 
χος». 

Κατά τα λοιπά ισχύουν τα Β.Δ/τα αριθ. 171/10.3.1961 
και 182/31.3.1964 ως έχουν. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Πέλ¬ 
λας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 29 Ιουνίου 2000 

Ο Γενικός Γραμματέας Περιφέρειας 
ΒΑΣΙΛΕΙΟΣ ΒΑΛΑΣΟ Π ΟΥΔΟΣ 

-♦- 

Αριθ. 4661 (9) 

Καταφύγιο άγριας ζωής δάσους Δήμου Νάουσας και δα¬ 
σών Σελίου Τσανακτσή - Γιαννακοχωρίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθ. 6877/30.10.1998 απόφαση του Γενικού 
Γραμματέα περιφέρειας Κεντρικής Μακεδονίας «Ανάθε¬ 
ση άσκησης αρμοδιοτήτων στο Γ ενικό Δ/ντή Περιφέρει¬ 
ας» που εκδόθηκε ύστερα από την ισχύ του Ν. 2503/97. 

2. Τις διατάξεις αρθ. 253 και 254 Ν.Δ. 86/69 όπως αντι- 
καταστάθηκαναπότο Ν. 177/75 και το αρθ. 53 Ν. 2637/98. 

3. Την αριθ. 414985/29.11.1985 κοινή απόφαση Υπ. 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 

4. Την αριθ. 89880/1506/31.3.2000 διαταγή Υπ. Γεωρ¬ 
γίας σχετική με καταφύγια άγριας ζωής. 

5. Το αριθ. 13/16.2.2000 έγγραφο με το αριθ. 65/ 
13.2.2000 πρακτικό απόφασης Γενικής Συνέλευσης Κυ¬ 
νηγετικού Συλλόγου Νάουσας με την οποία ζητείται η κα¬ 
τάργηση των υπαρχόντων καταφυγίων και δημιουργία 
ενιαίου καταφυγίου άγριας ζωής εμβαδού 65.000 στρ. 

6. Την αριθ. 582/10.4.2000 αναφορά του Δασαρχείου 
Νάουσας με την οποία ζητεί την κατάργηση του μόνιμου 
καταφυγίου Σελίου εκτάσεως 32.000 στρ. και αυτού του 
Δημοτικού Δάσους Νάουσας εκτάσεως 17.000 στρ. και τη 
δημιουργία ενός ενιαίου μεγαλύτερου. 

7. Την αριθ. 837/18.5.2000 αναφορά της Δ/νσης Δασών 
Ημαθίας, με την οποία συμφωνεί με τη δημιουργία ενός 
ενιαίου καταφυγίου εμβαδού 65.000 στρ. 

8. Το αριθ. 3291/27.6.2000 έγγραφο του Δήμου Νάου¬ 
σας με την σύμφωνη γνώμη του για την ίδρυση του κατα¬ 
φυγίου άγριας ζωής όπως προτείνεται από τον Κυνηγετι¬ 
κό Σύλλογο Νάουσας. 

9. Το γεγονός ότι, όπως διαπιστώθηκε και στη κοινή σύ¬ 
σκεψη της 17.5.2000των Δασικών Υπηρεσιών Ν. Ημαθίας 
και Κυνηγετικών Συλλόγων Ημαθίας, η ίδρυση του κατα¬ 
φυγίου άγριας ζωής κρίνεται ως εξαιρετική περίπτωση 
για λόγους προστασίας της άγριας ζωής σε περιοχή που 


έχει προταθεί στο δίκτυο ΝΑΤυΒΑ 2000 με κωδικό ΟΒ 
1250001 ΟΡΟΣ ΒΕΡΜΙΟ και περιλαμβάνει ποικίλους και 
άριστους βιότοπους για την ανάπτυξη και βελτίωση της 
άγριας ζωής, αποφασίζουμε: 

1. Καταργούμε το καταφύγιο θηραμάτων δάσους Σελί¬ 
ου 32.000 στρ. που εγκρίθηκε με την αριθ. 84708/ 
2315/10.5.89 απόφαση Υπ. Γεωργίας. 

2. Καταργούμε το καταφύγιο άγριας ζωής στο Δημοτι¬ 
κό Δάσος Νάουσας εμβαδού 8000 στρ. του οποίου τα 
όρια τροποποιήθηκαν με την αριθ. 72123/1933/18.4.1988 
απόφαση Υπ. Γεωργίας αυξάνονταςτην έκταση σε 17.000 
στρ. 

3. Ιδρύουμε καταφύγιο άγριας ζωής στην περιοχή Δη¬ 
μοτικού δάσους Νάουσας και Δασών Σελίου - Τσανακτσή 
και Γ ιαννακοχωρίου εμβαδού 65.000 στρ. το οποίο οριο- 
θετείται ως εξής: 

Αρχίζει από διασταύρωση του δρόμου Νάουσας - Αγ. 
Νικολάου με τον παράλληλο δρόμο αρδευτικού καναλιού 
προς Κουκούλι, από την οποία διασταύρωση με κατεύ¬ 
θυνση ΝΑ ακολουθώντας το δρόμο Νάουσας - Αγίου Νι¬ 
κολάου φθάνει στον έτερο δρόμο Νάουσας - Κάτω Βέρ¬ 
μιο τον οποίο με γενική Νότια κατεύθυνση ακολουθεί μέ¬ 
χρι τη διασταύρωση για το χωριό Σέλι απ’ όπου 
στρίβοντας δεξιά με Βόρεια γενική κατεύθυνση ακολου¬ 
θεί τον κύριο δασόδρομο προς Κάτω Μπάρα - Δασοφυ- 
λάκειο μέχρι τη θέση για διασταύρωση προς Άνω Μπάρα 
όπου στρίβοντας και πάλι δεξιά με βόρεια κατεύθυνση ει¬ 
σέρχεται στο δασόδρομο για Άνω Μπάρα Σιδεράκι - Πέ¬ 
ντε Πηγάδια μέχρι τη διασταύρωση του δρόμου προς το 
Χιονοδρομικό Κέντρο Τρία Πηγάδια, από όπου στρίβο¬ 
ντας αριστερά ακολουθεί τον ασφαλτοστρωμένο δρόμο 
προς Νάουσα μέχρι τη θέση «Γεφυρούδια» απ’ όπου 
εξέρχεται του δρόμου και στρίβοντας αριστερά εισέρχε¬ 
ται στο ρέμα «Τρία Πηγάδια» το οποίο και ακολουθεί μέ¬ 
χρι τη συμβολή του στο έτερο ρέμα«Μέγα Ρέμα» το οποίο 
και ακολουθεί μέχρι τη γέφυρα στον επαρχιακό δρόμο 
Ροδοχωρίου - Νάουσας στον οποίο εισέρχεται και ακο¬ 
λουθεί μέχρι τη διασταύρωση με τον παλιό δρόμο Ροδο¬ 
χωρίου - Νάουσας στον οποίο εισέρχεται και τον ακολου¬ 
θεί μέχρι τη διασταύρωσή του στη θέση «Κουκούλι» από 
όπου ακολουθεί τον χωματόδρομο παράλληλα με το αρ¬ 
δευτικό κανάλι μέχρι το στάβλο του Χατζηϊωαννίδη, στη 
συνέχεια τέμνει τον ασφαλτόδρομο Νάουσας Τριών Πη- 
γαδιών και επανεισέρχεται στον ασφαλτοστρωμένο πλέ¬ 
ον δρόμο του αρδευτικού καναλιού και φθάνει μέχρι του 
σημείου απ’ όπου ξεκίνησε. 

Το υψόμετρο κυμαίνεται από 450 - 2.050 μ. με κλίσεις 
από μηδενικές μέχρι απότομες και απόκρημνες και όλες 
τις εκθέσεις. 

Εντός του καταφυγίου άγριας ζωής απαγορεύεται επ’ 
αόριστον η Θήρα κάθε θηράματος και κάθε είδους άγριας 
πανίδας, η σύλληψη κάθε είδους άγριας πανίδας για μη 
ερευνητικούς σκοπούς, η καταστροφή κάθε είδους ζώ¬ 
νης με φυσική βλάστηση, η καταστροφή των ζωντανών 
φυτοφρακτών, η αμμοληψία, η εκχέρσωση και επιχωμά- 
τωση, η αποστράγγιση και αποξήρανση ελωδών εκτάσε¬ 
ων, η ρύπανση των υδατικών πόρων, η ρίψη απορριμά- 
των, η ένταξη έκτασης καταφυγίου άγριας ζωής σε πολε- 
οδομικό ή ρυμοτομικό σχεδίασμά. 

Απαγορεύεται επίσης η κοπή και συλλογή αρωματικών, 
βαφικών, διακοσμητικών- ανθοκομικών, μελισσοκομικών, 
αρτυματικών φυτών για εμπορικούς σκοπούς. 

Αλιευτικά έργα, έργα αναδασμού, τουριστικών και βιο¬ 
μηχανικών εγκαταστάσεων, οι κατασκηνώσεις, τα λατο¬ 
μεία, μεταλλεία και δρόμοι εκτελούνται ύστερα από μελέ¬ 
τη περιβαλλοντικών όρων τύπου Α’ και χορήγηση έγκρι¬ 
σης περιβαλλοντικών όρων. 

Κατ’ εξαίρεση επιτρέπεται η σύλληψη ειδώντης άγριας 
πανίδας και η μεταφορά τους προς εμπλουτισμό άλλων 
κατάλληλων περιοχών μόνο από τη Δασική Υπηρεσία. 

Εντός του καταφυγίου η Δασική Υπηρεσία μπορεί να 
εκτελεί έργα βελτίωσης - αναβάθμισης - αποκατάστασης 
του βιότοπου σύμφωνα με τις δ/ξεις αρθ. 16 Ν. 998/79. 

Η τήρηση της παρούσης ανατίθεται στα όργανα της Δα¬ 


σικής Υπηρεσίας, της Ελληνικής Αστυνομίας, της Αγρο¬ 
φυλακής και τις Κυνηγετικές Οργανώσεις, οι δε παραβά¬ 
τες αυτής τιμωρούνται κατά τις διατάξεις της Δασικής 
Νομοθεσίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Η ισχύς της αρχίζει από της δημοσιεύσεώς της. 

Θεσσαλονίκη, 21 Ιουνίου 2000 

Ο Γενικός Γραμματέας Περιφέρειας 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

ΧΑΡΤΗΣ ΚΑΤΑΦΥΓΙΩΝ ΑΓΡΙΑΣ ΖΩΗΣ 
ΝΟΜΟΥ ΗΜΑΘΙΑΣ 

ΥΠΟΜΝΗΜΑ 


V * X * X γ χ * 
1 . 2 . 3,4 .. . 11 . 


Κλίμακα 1:100.000 


Βέμοίσ^δ^ΟΟΟ 


Όρια καταφυγίων άγριας ζωής 
Αύξων αριθμ. καταφυγίου άγριας ζωής 
Οσια Τον ννοινρνίη νίοι/ βυ 



:τπ!ς Δασολόγος 


Νικόλαος Χαραλαμττίδης 

